दिल्ली के डॉक्टर ने की पत्नी की हत्या  
दिल्ली के एक डॉक्टर को अपनी पत्नी की हत्या के आरोप में गिरफ्तार किया गया है। डॉक्टर ने हत्या कर पत्नी की लाश को इलाहाबाद ले जाकर फेंक दिया।
दिल्ली के एक डॉक्टर को अपनी पत्नी की हत्या के आरोप में गिरफ्तार किया गया है। डॉक्टर चंद्र विभाष ने अपनी पत्नी सुप्रिया की हत्या कर उसकी लाश को इलाहाबाद ले जाकर फेंक दिया। पुलिस के मुताबिक डॉक्टर विभाष ने अपना जुर्म भी कबूल कर लिया है। बात सामने तब आई जब सुप्रिया के मायके वालों ने उसके मकान मालिक को फोन कर कहा कि वो फोन नहीं उठा रही है।  मकान मालिक ने घर में जाकर देखा था तो ताला लगा था। उसके बाद मकान मालिक ने विभाष को फोन किया तो उसने कहा कि मथुरा में है बाद में बात करेगा। शक होने पर सुप्रिया के घरवाले दिल्ली पहुंचे और उन्होंने पुलिस को सूचना दी। पुलिस पूछताछ में विभाष ने अपना जुर्म कबूलते हुए कहा कि उसने पत्नी की हत्या कर लाश को बैग में बंद कर इलाहाबाद लेजाकर नहर में फेंक दिया है। इलाहाबाद पुलिस ने भी एक लाश मिलने की बात कही है।